b'\n_START_ARTICLE_\nComitatul de Nevers\n_START_PARAGRAPH_\nComitatul de Nevers constituie un comitat istoric de pe teritoriul regiunii Burgundia, \xc3\xaen Fran\xc8\x9ba central\xc4\x83. El s-a format \xc3\xaen jurul principalului s\xc4\x83u ora\xc8\x99, Nevers. Comitatul corespunde cu aproxima\xc8\x9bie ulterioarei provincii franceze Nivernais \xc8\x99i actualului departament de Ni\xc3\xa8vre.\n_START_SECTION_\nIstoric\n_START_PARAGRAPH_\nComitatul dateaz\xc4\x83 de la \xc3\xaenceputul secolului al X-lea. El a fost \xc3\xaen mod frecvent asociat cu Ducatul Burgundia din vecin\xc4\x83tate, fiind inclus \xc3\xaentre posesiunile \xc8\x99i titlurile de\xc8\x9binute de ducele Henric I de Burgundia. \xc3\x8encep\xc3\xa2nd cu contele Renauld I de Nevers, comitatul a fost de\xc8\x9binut \xc3\xaen comun cu comitatul de Auxerre. Nevers a trecut sub controlul con\xc8\x9bilor de Flandra din secolul al XIV-lea, iar apoi \xc3\xaen posesiunea lui Filip al II-lea, duce de Burgundia, care a reunit pentru scurt\xc4\x83 vreme cele dou\xc4\x83 teritorii. Fiului mai mic al lui Filip al II-lea de Burgundia i s-a conferit comitatul de Nevers, care a trecut ulterior \xc3\xaen st\xc4\x83p\xc3\xa2nirea unei ramuri a ducilor de Cleves. \xc3\x8encep\xc3\xa2nd din 1521, conduc\xc4\x83torii Neversului s-au autointitulat duci de Nivernais. Ducatul a supravie\xc8\x9buit p\xc3\xa2n\xc4\x83 la Revolu\xc8\x9bia francez\xc4\x83, ultimul duce fiind Ludovic Iuliu Mancini-Mazarini, care \xc8\x99i-a pierdut titlul \xc3\xaen contextul revolu\xc8\x9biei, de\xc8\x99i a supravie\xc8\x9buit Terorii, pentru a muri din cauze naturale \xc3\xaen 1798.'